

**СЭЛЭНГЭ АЙМГИЙН**

**ШААМАР СУМЫН ДУЛААНХААН ТОСГОНЫ**

**ЗАХИРАГЧИЙН ЗАХИРАМЖ**

***2019*** оны ***12*** сарын ***23*** өдөр Дугаар ***А/36*** Дулаанхаан

Шинэ жилийн баяр ёслол, амралтын

өдрүүдэд эргүүл жижүүр ажиллуулах тухай.

Монгол Улсын Нийтээр тэмдэглэх болон тэмдэглэлт өдрүүдийн тухай хуулийн 4 дүгээр зүйлийн 4.1.4 дэх заалт, Гэмт хэргээс урьдчилан сэргийлэх тухай хуулийн 12 дугаар зүйлийг үндэслэн ЗАХИРАМЖЛАХ нь:

1. Шинэ жилийн баяр ёслол, амралтын өдрүүдэд гэмт хэрэг хэв журмын зөрчил, осол гарахаас урьдчилан сэргийлэх, таслан зогсоох арга хэмжээ авч байнгын бэлэн байдалд ажиллахыг холбогдох албан тушаалнуудад үүрэг болгосугай.

2. Галын аюул, өмч хөрөнгө алдагдах, гэнэтийн аюулаас урьдчилан сэргийлж байгууллагын хэмжээнд хариуцлагтай эргүүл жижүүр ажиллуулан, хяналт тавьж, хариуцлага тооцон ажиллахыг байгууллагын дарга, эрхлэгч нарт даалгасугай.

3. Уурын зуух болон байгууллагуудын халаалтын системийн байнгын ажиллагааг ханган, хяналт тавьж ажиллахыг Уурын зуухны механик /Л.Чинзориг/-т үүрэг болгосугай.

4. Баяр ёслол, амралтын өдрүүдэд гарсан зөрчил, авсан арга хэмжээ, үр дүнгийн талаар 2019 оны 01 дүгээр сарын 02-ны 10 цагт тосгоны Захирагчид танилцуулахыг Дотоод асуудал хариуцсан мэргэжилтэн /Ө.Цогтбаяр/, Хэсгийн төлөөлөгч /д/ч Н.Сайнзаяа/, Хэсгийн цагдаа /а/а Г.Золбаяр/ нарт үүрэг болгосугай.

ЗАХИРАГЧ Ж.ГАНБОЛД